Diari Oficial de la Generalitat Valenciana


Sumari del DOGV 7528, del 19-05-2015 (2015/4451)

Notificació del laude emés per la Junta Arbitral de Transports d'Alacant. Expedient número 063/14-A.
----------------------------------------------------------------------------------------------------

### Dades del document

Número de DOGV
:   7528

Data del DOGV
:   19-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4451


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 063/14-A. [2015/4451]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Global Ocean Trade, SL, que s'ha dictat laude en l'expedient de referència i que atés que no s'ha pogut notificar per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es detalla a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: Percitrans, SL, representada per José Manuel Aparisi Torres. Reclamat: Global Ocean Trade, SL, que no compareix a l'acte de la vista.  
Alacant, 26 de març de 2015. A les 09.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 063/14-A, es procedix a la celebració de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral, el president procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 26.03.2015 per mitjà d'exposició en el tauler d'edictes de l'ajuntament del seu últim domicili conegut, i publicació d'edicte en el Diari Oficial de la Comunitat Valenciana número 7474, de 26.02.2015, i que consta en l'expedient.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va contractar en qualitat d'agència amb la reclamada la realització d'un servici de transport internacional amb càrrega en Torrellano (Alacant) i descàrrega a Munic (Alemanya). El servici es realitza amb normalitat segons factura núm. 000035, de 10.03.2014, per un import de 302,50 ?. Hi ha una altra factura de treballs preparatoris núm. 000083, de 29.04.2014, per un import de 242,00 ?.  
Realitzades diverses gestions per al seu cobrament, este no s'ha realitzat, i per això s'interposa la present demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 544,50 - euros.  
No hi ha mes al·legacions i, una vegada debatuda la demanda, es dóna per conclosa la vista.  
Són aplicables els fonaments jurídics següents:  
1. Quant a la competència territorial, referida als transports realitzats, diu l'article 31.1 del CMR: per a tots els litigis a què puga donar lloc el transport regulat per este conveni, el demandant podrà triar, fora de les jurisdiccions dels països contractants, designades d'acord comú per les parts del contracte, les jurisdiccions del país en el territori del qual: a) El demandat té la residència habitual, el seu domicili principal o sucursal d'agència per mitjà de la qual ha sigut conclòs el contracte de transport, i b) Està situat el lloc en què el transportista es va fer càrrec de la mercaderia o el lloc designat per a entregar-la, i no es poden triar sinó estes jurisdiccions. En este mateix sentit, assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/90) referida al transport nacional.  
  
2. La submissió, a més d'estar expressament pactada en el document CMR, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord de sotmetiment referit a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
3. De la documentació que es troba en l'expedient, i així ho manifesta en la seua reclamació, la mercantil Percitrans, SL, actua en qualitat d'agència, i en este sentit cal assenyalar que la disposició addicional 6a, «Acció directa contra el carregador principal en els supòsits d'intermediació», de la Llei 9/2013, de 4 de juliol, per la qual es modifica la Llei 167/1987, de 30 de juliol, d'Ordenació dels Transports Terrestres (BOE 160, 05.07.2013), en vigor des del 24 de juliol de 2013, establix: «En els supòsits d'intermediació en la contractació de transports terrestres, el transportista que efectivament haja realitzat el transport tindrà acció directa per la part impagada contra el carregador principal i tots els que, si és el cas, l'hagen precedit en la cadena de subcontractació, en cas d'impagament del preu del transport per qui l'haja contractat, excepte en el supòsit previst en l'article 227.8 del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre». Per consegüent, Percitrans, SL, no està legitimada per a plantejar la reclamació.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Desestimar la demanda, interposada per Percitrans, SL, representada per José Manuel Aparisi Torres, contra Global Ocean Trade, SL, ja que dels fets relatats, documents probatoris i declaracions efectuades s'establix que no resulta legitimat per a interposar la reclamació.  
  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels 10 dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts 20 dies des de la notificació d'este laude a les parts, podrà instar-se'n l'execució forçosa davant del Jutjat de 1a Instància d'Alacant, tal com establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 7 de maig de 2015.- El president de la Junta Arbitral de Transports d'Alacant: Luis Felipe Suárez Jorcano.